Tímarit Máls og menningar - 01.11.2007 , Blaðsíða 40 40 TMM 2007 · 4 G u ð m u n d u r S æ m u n d s s o n móðurmálið mitt góða , hið mjúka og ríka , orð áttu enn eins og forðum mér yndið að veita . ( Úr Ásta , Jónas Hallgrímsson 1989 I : 166 ) Eitt af því sem Megas er einna frægastur fyrir er meistaraleg og óvænt samsetning og samröðun orða og orðhluta sem mönnum hefur ekki áður dottið í hug að setja hlið við hlið . Hér eru nokkrar línur af þessu tagi frá Megasi : ? Þeir héldu dálitla heimsstyrjöld um daginn ( Styrjaldarminni , 331 ) ? og drottinn minn þessi dama hún er ekki hægt ( Ungfrú Reykjavík , 328 ) ? Ég var á rölti einn um þessi illskulegu stræti ( Einum of heví , 304 ) ? þú óskasteinn á lífs míns þyrnibraut ( Það sem best er , 275 ) ? þokukennd ekkineind hertekur geð þitt ( Heilræðavísur ( 2 ) , 192 ) Þetta er vissulega öðruvísi hjá Jónasi en þó sprottið af sömu snilld , sömu meistarataktarnir : ? Hví svo þrúðgu þú þokuhlassi súldanorn um sveitir ekur ? ( Dalabóndinn í óþurrknum , Jónas Hallgrímsson I : 8 ) ? Fellur þá faldur inn fagurreifði hallur af höfði hafibornri mey ( Begyndelsen af Ossians Carricthura ( En variation ) , I : 10 ) ? Gelur nú gleði við glasmunna ( Kvölddrykkjan , I : 28 ) ? Hvur er sá er snörum hugaraugum skoðar lífsleiðir ( Magnúsarkviða , I : 148 ) ? Nautgæfa fóðurgrasið grær á leiði móður þinnar þjáðu ( Hugnun , I : 201 ) Glettnislegur leikur að orðum og málhljóðum er ekki einkaréttur Megasar . Jónas Hallgrímsson átti þetta líka til eins og sjá má í Skræl - ingjaþingi ? undirtitill : Einn diktur af Jökli Búasyni sem var fæddur í Dofrahelli í Noregi og reisti til Grænlands . Þar segir m.a. ( I : 182 ) : Ána , kána , ána , pána , ána , sána ! ég kominn er allt upp á þingið , eg bið að syngið , eg bið að syngið þið með mér ; ána , kána , ána , pána , ána , sána ! ég kominn er